Diari Oficial de la Generalitat Valenciana


Sumari del DOGV 5004, del 12-05-2005 (2005/5094)

ORDE de 13 d'abril de 2005, de la Conselleria d'Empresa, Universitat i Ciència, per la qual es dóna publicitat a les línies de crèdit i a l'import global màxim destinat a la concessió de subvencions per al desplegament d'accions i infraestructures bàsiques en matèria de consum per a l'exercici 2005.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5004

Data del DOGV
:   12-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/5094


Data del document
:   13-04-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * protecció del consumidor
    * ajuda pública
    * moviment de consumidors
    * associació professional
    * suport econòmic
    * administració local
    * oficina d'informació
    * associació

ORDE de 13 d'abril de 2005, de la Conselleria d'Empresa, Universitat i Ciència, per la qual es dóna publicitat a les línies de crèdit i a l'import global màxim destinat a la concessió de subvencions per al desplegament d'accions i infraestructures bàsiques en matèria de consum per a l'exercici 2005. [2005/X5094]
  
Amb data 10 de gener de 2005, va ser publicada en el Diari Oficial de la Generalitat Valenciana l'Orde de 29 de desembre de 2004, de la Conselleria d'Empresa, Universitat i Ciència, per la qual es van establir les bases per a la concessió de subvencions per al desenvolupament d'accions i d'infraestructures bàsiques en matèria de consum per a l'exercici 2005.
  
Després de la publicació de la Llei de Pressuposts de la Generalitat per al present exercici i d'acord amb allò que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, procedir publicar les línies de crèdit que financen les esmentades ajudes, així com l'import íntegre global màxim destinat a estes.
  
Per la seua raó i d'acord amb el que disposa la disposició addicional primera de l'Orde de 29 de desembre de 2004, de la Conselleria d'Empresa, Universitat i Ciència,
  
ORDENA
  
Article 1
  
Per a l'exercici 2005 i d'acord amb el que establix la Llei 14/2004, de 29 de desembre, de Pressuposts de la Generalitat Valenciana per al dit exercici, les ajudes establides en l'Orde de 29 de desembre de 2004, de la Conselleria d'Empresa, Universitat i Ciència (DOGV, de 10.01.2005), per la qual s'establixen les bases per a la concessió de subvencions per a accions específiques en matèria de consum per a l'exercici 2005, es financen a càrrec de la secció, el programa, la línia i l'import global màxim que a continuació es relaciona:
  
Secció 11. Programa 443.10 Protecció Consumidors i Qualitat de Béns i Servicis.
  
1) Ajudes a federacions i associacions de consumidors que contempla el capítol II de l'orde:
  
Ajudes per a gastos corrents: línia T0126 Suport a les federacions i a les associacions de consumidors i corporacions de dret públic. Import global màxim:147.725,62 euros.
  
Ajudes a la inversió: línia T0129 Obres i equipament de federacions i d'associacions de consumidors. Import global màxim: 59.000 euros.
  
2) Ajudes a les corporacions locals de la Comunitat Valenciana que contempla el capítol III de l'orde:
  
Ajudes per a gastos corrents: línia T0125 Suport a les oficines municipals d'informació al consumidor i ens locals que compartixen amb la Generalitat Valenciana la titularitat de Juntes Arbitrals de Consum: Import global màxim 254.550 euros.
  
Ajudes a la inversió: línia T0128 Inversions OMIC i ens locals que compartixen amb la Generalitat Valenciana la titularitat de les Juntes Arbitrals de Consum. Import global màxim: 132.000 euros.
  
3) Ajudes a la participació en juntes arbitrals que contempla el capítol IV de l'orde: línia T0126 Suport a les federacions i les associacions de consumidors i corporacions de dret públic. Import global màxim: 60.000 euros.
  
Article 2
  
La present orde entra en vigor el dia de la data, sense perjuí de la seua posterior publicació en el Diari Oficial de la Generalitat Valenciana.
  
València, 13 d'abril de 2005
  
El conseller d'Empresa, Universitat i Ciència,
  
JUSTO NIETO NIETO